
РЕПУБЛИКА СРПСКА
ОПШТИНА НОВО ГОРАЖДЕ
НАЧЕЛНИК
Број: 02/1-022-7-1/26
Датум: 17.09.2026. године


[bookmark: _Hlk182295726]У оквиру програма „Економска подршка рањивим групама на тржишту рада“ општина Ново Горажде расписује:

ЈАВНИ ПОЗИВ
За локално становништво са циљем подршке и оснаживања кроз учешће и финансирање у програму

Програм има за циљ подржати рањиве групе становништва на тржишту рада, са подручја Општине Ново Горажде, физичка и правна лица са сједиштем на простору Општине Ново Горажде, који имају идеју на који начин увећати властито приходовање, а спадају у категорију незапослених, запослених са недовољним примањима и друге категорије становништва у неповољном економском и социјалном положају.

      Укупан расположиви фонд за додјелу грант средстава износи 50.000,00 КМ и исти ће се дијели се на три категорије:

· Фонд за подршку домаћинствима (пољопривредницима, сточарима, занатлијама, пчеларима…) у износу од 3.000,00 КМ.
· Фонд за подршку регистрованим бизнисима (с.п., д.о.о., општинским организацијама, удружењима грађана) у максималном појединачном износу од 5.000,00 КМ;
· Фонд за подршку новим предузетницима, старт-уп бизнисима у износу до 5.000,00 КМ;

     Број особа које ће добити подршку ће зависити од укупно доступних средстава и тражених износа.
Општина Ново Горажде задржава право да у случају непостојања адекватних пријава у оквиру једне групе, средства прераспореди на другу групу, или да та средства не распореди уопште.
Корисници који буду одабрани кроз програм подршке економски рањивим групама на тржишту рада, ће морати да обезбиједе властито учешће, минимум 20% од укупне вриједности појединачног гранта који додјељује општина Ново Горажде. Уколико укупна вриједност бизнис плана премашује укупни грант који додјељује општина, корисник је дужан да финансира и средства која прелазе властито минимално учешће од 20%.


I Пријаве

Право учешћа на Јавном позиву имају сви корисници који у ранијим годинама тачније од 2019. године није био корисник истих и сличних пројеката реализованих у оквиру програма Каритаса Швајцарске, Чешке развојне агенције, Министарства пољопривреде, шумарства и водопривреде Владе Републике Српске и уједно задовоље све критеријуме прописане Правилником о одобравању средстава, те ће исти ће бити контактирани од стране Комисије састављене од представника општине Ново Горажде.


II Начин пријаве

Да би сте се пријавили потребно је попунити апликацију Пријавни образац и Апликациони формулар бизнис плана, које можете преузети у згради општине Ново Горажде, канцеларија број 13, сваким радним даном од 7:00-15:00 часова. Пријавну апликацију попунити и доставити у затвореној коверти, са назнаком „Пријава за Јавни позив - Програм економске подршке рањивим групама на тржишту рада“. Општина Ново Горажде, као носиоц пројекта задржава право да апликантима затражи додатну документацију, ради провјере тачности тврдњи у пријавној апликацији.

IV Одабир корисника

Сви апликанти који се пријаве на Јавни позив и задовоље горе наведене критеријуме, биће оцијењени у складу са Правилником о одобравању средстава за економску подршку рањивим групама рада, и на основу оцијењивања и резлутата бодовања, биће формирана коначна ранг листа.
Одабир корисника врши Комисија састављена од представника општине Ново Горажде и сваки корисник који задовољи неопходне критеријуме биће обавјештен путем Огласне табле или од стране Комисије о даљем току пројектних активности.

V Рок пријаве

Предпозив остаје отворен до 01.10.2026. године  у 16:00 часова.



Ново Горажде, 17.09.2026. године                                                                         


Достављено: 									      НАЧЕЛНИК ОПШТИНЕ

· На огласну таблу
· У спис                                                                                                     
· а/а										  Мила Петковић

